Hyginus Kim Hee-jong

Hyginus Kim Hee-jong (; Mokpo, 1947ko otsailaren 21a) hegokorear elizgizon katolikoa da. 2003tik 2009ra Gwangjuko apezpiku laguntzailea izan zen, 2009tik 2010era bertako artzapezpiku lagunkidea eta 2010etik 2022ra ordinarioa.

 Bizitza 
Hyginus Kim Hee-jong 1947ko otsailaren 21ean jaio zen Mokpon, Cheonnamen, Gwangjuko artxidiozesian. Bere jaioterrian eta Erroman ikasi zuen, eta Elizaren Historia lizentziatu zen Unibertsitate Gregorianoan. 1975eko uztailaren 5ean apaiztu zen. Honako kargu hauek izan zituen: elizbarruti arteko apaizgaitegiko irakasle, diruzain eta errektoreordea, artxidiozesiko aholkularia eta Elizaren Historiaren Zentroko zuzendaria.

2003ko uztailaren 9an, Joan Paulo II.a aita santuak Gwangjuko apezpiku laguntzaile eta Corniculanako apezpiku titular izendatu zuen. Urte bereko abuztuaren 18an jasu zuen apezpiku-ordenazioa Gwangjuko Yomju-Dong elizan, Andreas Choi Chang-mou artzapezpikuaren eskutik, kontsakratzailekideak Victorinus Youn Kong-hi eta Peter Kang U-il izanik.

2009ko uztailaren 10ean Gwangjuko artzapezpiku lagunkide bihurtu zen, 2010eko martxoaren 25ean artxidiozesiko ordinario eta 2014ko urrian Koreako apezpiku-konferentziako presidente. 2022ko azaroaren 19an, Frantzisko aita santuak bere dimisioa onartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Hego Koreako katolikoak
Kategoria:Joan Paulo II.ak izendatutako apezpikuak
Kategoria:Artzapezpikuak